Diari Oficial de la Generalitat Valenciana


Sumari del DOGV 8730, del 31-01-2020 (2020/587)

RESOLUCIÓ de 20 de gener de 2020, de la Presidència de la Generalitat, per la qual es proveeixen els llocs de treball anunciats per la convocatòria 64/2019, de 6 de novembre.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8730

Data del DOGV
:   31-01-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/587


Data del document
:   20-01-2020

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 20 de gener de 2020, de la Presidència de la Generalitat, per la qual es proveeixen els llocs de treball anunciats per la convocatòria 64/2019, de 6 de novembre. [2020/587]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades per a la provisió pel sistema de lliure designació, de diversos llocs de treball de naturalesa funcionarial, convocatòria número 64/2019, de 6 de novembre (DOGV núm. 8677, de 14 de novembre de 2019).  
Considerant que per al lloc 25778, cap secretaria secretari autonòmic/secretaria autonòmica, s'han presentat dos candidats que compleixen els requisits exigits, tenint en compte els mèrits al·legats i acreditats i atesa l'experiència professional i el seu coneixement de la Presidència de la Generalitat, es considera com a candidata més idònia per al lloc 25179 Amelia Tejero Martinez.  
Considerant que per al lloc 29637, director/a territorial Presidència de la Generalitat, localitat Alacant, s'ha presentat com a única candidata Antonia Moreno Ruiz, qui compleix els requisits exigits, i d'acord amb la seua experiència professional, formació i coneixement de l'estructura, organització i funcions de la Presidència de la Generalitat, és idònia per a l'acompliment del lloc.  
Considerant que han canviat les circumstàncies que van motivar la convocatòria de provisió del lloc de treball 12369, cap secretaria director/a general, atés que es proposarà la modificació de la localitat del lloc, no és procedent proveir-lo.  
De conformitat amb el que es disposa en la base quarta de la resolució de la convocatòria esmentada; en l'article 102.3 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i en l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; en virtut del que es disposa en l'apartat seté de la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV núm. 8596, de 22 de juliol de 2019), resolc:  
  
Primer  
Nomenar Amelia Tejero Martinez funcionària de carrera, amb NRP ..832...T0, com a cap secretaria de secretari autonòmic/secretaria autonòmica, lloc número 25549, grup C1/C2, complement de destinació nivell 16 i complement específic E035.   
  
Segon  
Nomenar Antonia Moreno Ruiz funcionària de carrera, amb NRP ..439...K0, com a directora territorial Presidència de la Generalitat, localitat Alacant, lloc 29806, grup A1, complement de destinació nivell 30 i complement específic E050.  
  
Tercer  
El cessament en l'actual lloc de treball de les funcionàries nomenades en els apartats primer i segon del resolc de la present resolució es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Quart  
Declarar deserta la convocatòria de provisió del lloc número 12425, cap secretaria de director/a general, grup C1/C2, complement de destinació nivell 16 i complement específic E032.  
De conformitat amb el que es disposa en l'art. 75.5 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, la persona que ocupara un lloc de treball en adscripció provisional la provisió del qual siga la lliure designació, no podrà continuar exercint-lo si, havent participat en la corresponent convocatòria per a la provisió definitiva, aquesta es declara deserta. En conseqüència, és procedent el cessament de l'actual ocupant, que es produirà amb efectes de 31 de gener de 2020.  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé, un recurs contenciós administratiu davant del Jutjat Contenciós Administratiu de València, o davant del jutjat contenciós administratiu de la circumscripció en què tinga el demandant el seu domicili, en el termini de dos mesos comptats des de l'endemà de la notificació, tot això de conformitat amb el que estableixen els articles 123 i 124, en relació amb la disposició transitòria tercera, de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 20 de febrer de 2020.- El sotssecretari: Emili Josep Sampio Morales (R 19/07/2019, del president de la Generalitat; DOGV 8596, 22/07/2019).